CELEX: 51996PC0009
Language: fi
Date: 1996-01-23
Title: Ehdotus: neuvoston päätös makrotaloudellisen täydentävän rahoitustuen myöntämisestä Slovakian tasavallalle tehdyn päätöksen 94/939/EY kumoamisesta

Avis juridique important

|

51996PC0009

Ehdotus: neuvoston päätös makrotaloudellisen täydentävän rahoitustuen myöntämisestä Slovakian tasavallalle tehdyn päätöksen 94/939/EY kumoamisesta  /* KOM/96/0009 lopull. - CNS 96/0018 */  

Virallinen lehti nro C 084 , 21/03/1996 s. 0013

Ehdotus neuvoston päätökseksi makrotaloudellisen täydentävän rahoitustuen myöntämisestä Slovakian tasavallalle tehdyn päätöksen 94/939/EY kumoamisesta (96/C 84/07) KOM(96) 9 lopull. - 96/0018(CNS)(Komission esittämä 24 päivänä tammikuuta 1996)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen, jonka komissio antoi kuultuaan rahapoliittista komiteaa,ottaa huomioon Euroopan parlamentin lausunnon,sekä katsoo, ettäpäätöksellään 94/939/EY (1) neuvosto hyväksyi Slovakian tasavallalle myönnettävän, enintään 130 miljoonan ecun suuruisen makrotaloudellisen täydentävän rahoitustuen keskipitkän aikavälin lainan muodossa,komissio ja Slovakian viranomaiset eivät ole kuitenkaan saavuttaneet riittävää edistystä pyrkiessään sopimaan tähän lainaan liittyvistä talouspoliittisista ehdoista, erityisesti Slovakian tasavallan maaliskuussa 1994 käyttöönottaman, kulutustavaroiden tuontia koskevan 10 prosentin lisämaksun pikaisesta poistamisesta,Slovakian hallitus päätti lisäksi kesäkuussa 1995 peruuttaa kupongeilla hankittaviin osakkeisiin perustuvan joukkoyksityistämissuunnitelman ja tämä on hallituksen muiden päätösten ohella johtanut yksityistämisen ja muiden tärkeiden rakenneuudistuspolitiikkojen hitaaseen laatimiseen ja toteuttamiseen,Slovakian hallituksen ja Kansainvälisen valuuttarahaston (IMF) kesken sovitun ja "valmiusluottojärjestelyllä" tuetun talousohjelman puolivälin tarkastusta ei ole suoritettu loppuun ja Slovakian viranomaisten ja Maailmanpankin keskustelut "yritys- ja rahoitusalan mukauttamislainasta" on keskeytetty,Slovakian tasavallan maksutasetilanne ja valuuttavarannon tila ovat vahvistuneet oleellisesti ja Slovakian tasavallan pääsy kansainvälisille yksityisille pääomamarkkinoille on parantunut huomattavasti,Slovakian tasavallan ulkoisen taloudellisen aseman vahvistuminen on mahdollistanut sen, että maa lopettaa IMF:n 22 päivänä heinäkuuta 1994 hyväksymän "valmiusluottojärjestelyn" perusteella tapahtuvat hankinnat,näissä olosuhteissa yhteisön Slovakian tasavallalle myöntämän makrotaloudellisen tuen toteuttamiselle ei ole perusteita, ja tämä tuki on siksi keskeytettävä,perustamissopimuksessa ei ole tämän päätöksen tekemiseksi määräyksiä muista valtuuksista kuin 235 artiklassa määrätyt,ON PÄÄTTÄNYT SEURAAVAA:Ainoa artikla Kumotaan päätös 94/939/EY.(1) EYVL N:o L 366, 31.12.1994, s. 30